Priekšlikums PADOMES LĒMUMS par nostāju, ko Eiropas Savienība pieņem EK un Andoras apvienotajā komitejā attiecībā uz muitas drošības noteikumu sarakstu, kas jāsagatavo saskaņā ar 12.b panta 1. punktu Nolīgumā vēstuļu apmaiņas veidā starp Eiropas Ekonomikas kopienu, no vienas puses, un Andoras Firstisti, no otras puses /* COM/2011/0188 galīgā redakcija - NLE 2011/0074 */





[pic] | EIROPAS KOMISIJA | Briselē, 11.4.2011 COM(2011) 188 galīgā redakcija 2011/0074 (NLE) Priekšlikums PADOMES LĒMUMS par nostāju, ko Eiropas Savienība pieņem EK un Andoras apvienotajā komitejā attiecībā uz muitas drošības noteikumu sarakstu, kas jāsagatavo saskaņā ar 12.b panta 1. punktu Nolīgumā vēstuļu apmaiņas veidā starp Eiropas Ekonomikas kopienu, no vienas puses, un Andoras Firstisti, no otras puses PASKAIDROJUMA RAKSTS PRIEKŠLIKUMA KONTEKSTS (1) Eiropas Savienība un Andoras Firstiste 2011. gada 27. janvārī parakstīja protokolu, ar ko paplašina 1990. gadā noslēgtā muitas savienības nolīguma (turpmāk „nolīgums”) darbības jomu, tajā iekļaujot arī muitas drošības pasākumus. Šajā protokolā ir noteikts pienākums Andorai pārņemt savos valsts tiesību aktos Kopienas tiesību aktus muitas drošības pasākumu jomā. (2) Protokolā teikts, ka EK un Andoras apvienotajai komitejai, kas izveidota ar nolīguma 17. pantu, ir jānosaka minēto pasākumu detalizēts saraks, kas jāpieņem Andorai. Proti, ir runa par pasākumiem, kuri attiecas uz preču deklarēšanu pirms to ievešanas muitas teritorijā vai izvešanas no tās, uz atzītiem komersantiem, kā arī uz muitas drošības pārbaudēm un riska pārvaldību drošības jomā. Šā Padomes lēmuma priekšlikuma pielikumā ir pievienots projekts šo attiecīgo noteikumu sarakstam. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS - Apspriešanās ar ieinteresētajām personām Andoras muitas iestādes piekrita apvienotās komitejas lēmuma priekšlikumam. Turklāt sarunās par protokolu Andora jau ir pieņēmusi zināšanai šo sarastu ar Kopienas noteikumiem, kas tai šajā sakarā jāpieņem. Tāpēc tagad šis saraksts ir oficiāli jāapstiprina. - Ietekmes novērtējums Tā kā ar šo lēmumu īsteno nolīgumu, negrozot tā saturu, ietekmes novērtējums nav vajadzīgs. PRIEKŠLIKUMA JURIDISKIE ASPEKTI (1) Padome ir aicināta pieņemt Savienības nostāju attiecībā uz EK un Andoras apvienotās komitejas lēmuma priekšlikumu par minēto sarakstu, pamatojoties uz Līguma par Eiropas Savienības darbību 207. panta 4. punkta pirmo daļu saistībā ar 218. panta 9. punktu. (2) Apvienotās komitejas lēmuma priekšlikuma juridiskais pamats ir noteikts nolīguma 12.b panta 1. punktā. (3) Šis priekšlikums iekļaujas kopējā tirdzniecības politikā, kas ir Savienības ekskluzīvā ārējā kompetence. Tāpēc subsidiaritātes principu nepiemēro. IETEKME UZ BUDŽETU Priekšlikumam nav nekādas tiešas ietekmes uz Savienības budžetu. 2011/0074 (NLE) Priekšlikums PADOMES LĒMUMS par nostāju, ko Eiropas Savienība pieņem EK un Andoras apvienotajā komitejā attiecībā uz muitas drošības noteikumu sarakstu, kas jāsagatavo saskaņā ar 12.b panta 1. punktu Nolīgumā vēstuļu apmaiņas veidā starp Eiropas Ekonomikas kopienu, no vienas puses, un Andoras Firstisti, no otras puses EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu, ņemot vērā Komisijas priekšlikumu, Nolīgumā vēstuļu apmaiņas veidā starp Eiropas Ekonomikas kopienu, no vienas puses, un Andoras Firstisti, no otras puses, kas tika parakstīts 1990. gada 28. jūnijā[1], 12.b panta 1. punktā ir teikts, ka Firstiste pieņem Eiropas Savienības piemērotos muitas drošības pasākumus un ka minētā nolīguma 17. pantā paredzētā apvienotā komiteja nosaka attiecīgo noteikumu detalizētu sarakstu, IR PIEŅĒMUSI ŠO LĒMUMU. 1. pants Šim lēmumam pievienotajā EK un Andoras apvienotās komitejas lēmuma priekšlikumā ir noteikta nostāja, ko Eiropas Savienība pieņems apvienotajā komitejā, kas izveidota saskaņā ar Nolīgumu vēstuļu apmaiņas veidā starp Eiropas Ekonomikas kopienu, no vienas puses, un Andoras Firstisti, no otras puses, attiecībā un muitas drošības noteikumu sarakstu, kas jāsagatavo saskaņā ar minētā nolīguma 12.b panta 1. punktu. Briselē, Padomes vārdā — priekšsēdētājs PIELIKUMS (Projekts) EK UN ANDORAS APVIENOTĀS KOMITEJAS LĒMUMS Nr. 1/2011 ([…] gada […]), ar ko izveido muitas drošības noteikumu sarakstu, kas paredzēts 12.b panta 1. punktā Nolīgumā vēstuļu apmaiņas veidā starp Eiropas Ekonomikas kopienu un Andoras Firstisti APVIENOTĀ KOMITEJA, ņemot vērā Nolīgumu vēstuļu apmaiņas veidā starp Eiropas Ekonomikas kopienu un Andoras Firstisti[2], kas parakstīts Luksemburgā, 1990. gada 28. jūnijā, turpmāk „nolīgums”, un jo īpaši tā 12.b punkta 1. punktu, tā kā iepriekš minētajā 1. punktā ir teikts, ka Andoras Firstiste pieņem Eiropas Savienības piemērotos muitas drošības pasākumus un ka attiecīgo Kopienas tiesību aktu noteikumu detalizētu sarakstu nosaka nolīguma 17. pantā paredzētā apvienotā komiteja, IR NOLĒMUSI ŠĀDI. 1. pants Šāds ir saraksts ar Kopienas tiesību aktu noteikumiem, kas jāpieņem Andoras Firstistei saskaņā ar nolīguma 12.b panta 1. punktu: MUITAS DROšīBAS PASāKUMU KATEGORIJA | KOPIENAS MUITAS KODEKSA NOTEIKUMI — PADOMES REGULA (EEK) NR. 2913/92[3] | KOPIENAS MUITAS KODEKSA PIEMēROšANAS NOTEIKUMI — KOMISIJAS REGULA (EEK) NR. 2454/93[4] | Deklarēšana pirms preču ievešanas un izvešanas | Ievešana: 36.a–36.c pants | Ievešana: 181.b–184.c pants | Izvešana: 182.a–182.d pants | Izvešana: - 592.a–592.d pants un 592.f pants (deklarēšana muitā izvedot) - 842.a–842.f pants (izvešanas kopsavilkuma deklarācija) | Atzīts komersants | 5.a pants | 14.a–14.d pants, 14.f–14.k pants un 14.q–14.x pants | Muitas drošības pārbaudes un risku pārvaldība drošības jomā | 13. pants | Vispārīgi: 4.f–4.j pants | Ievešana: 184.d–184.e pants | Izvešana: - 592.e un 592.g pants (deklarēšana muitā izvedot) - 842.d panta 2. punkts (izvešanas kopsavilkuma deklarācija) | 2. pants Šo lēmumu piemēro no tās pašas dienas, kad stājas spēkā Padomes lēmums parakstīt un provizoriski piemērot Protokolu, ar ko paplašina jomu, kurā darbojas Nolīgums vēstuļu apmaiņas veidā starp Eiropas Ekonomikas kopienu un Andoras Firstisti, šajā darbības jomā iekļaujot arī muitas drošības pasākumus. Briselē, […] Apvienotās komitejas vārdā — priekšsēdētājs [1] OV L 374, 31.12.1990., 14. lpp. [2] OV L 374, 31.12.1990., 14. lpp. [3] OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.). [4] OV L 253, 11.10.1993., 1. lpp. Regulā jaunākie grozījumi izdarīti ar Regulu (ES) Nr. 430/2010 (OV L 125, 21.5.2010., 10. lpp.).